«Η Καινοτομία στην Κρήτη και οι φορείς που τη στηρίζουν 4.0.»
2023-02-17 | Επιμελητήριο Ηρακλείου
Την Παρασκευή 17 Φεβρουαρίου 2023, το δίκτυο gnΩsi θα συμμετάσχει ως συνδιοργανωτής στην διημερίδα με τίτλο «Η Καινοτομία στην Κρήτη και οι φορείς που τη στηρίζουν 4.0.», με φυσική παρουσία, στο Επιμελητήριο Ηρακλείου.
Η εκδήλωση θα χαρτογραφήσει, μέσα από 14 πάνελ, 101 ομιλητές, και 9 workshops, την καινοτομία στην Κρήτη, απαντώντας σε βασικά ερωτήματα: Τι σημαίνει καινοτομία στην Κρήτη σήμερα; Ποιους αφορά; Ποιους κλάδους της οικονομίας αγγίζει; Ποιοι φορείς στηρίζουν την προσπάθεια ομάδων και επιχειρήσεων να καινοτομήσουν; Ποια χρηματοδοτικά εργαλεία υπάρχουν; Τι άλλη βοήθεια παρέχεται; Ποια είναι η κατάσταση μετά τη πανδημία και ποιες οι προοπτικές;
Στις συζητήσεις και τα workshops συμμετέχουν 45 κεντρικοί φορείς και οργανισμοί, που έρχονται στην Κρήτη για να συναντήσουν και να δικτυωθούν με τους τοπικούς φορείς.
Δείτε το πρόγραμμα εδώ. Οι θέσεις είναι περιορισμένες.
Κλείστε το εισιτήριό σας εδώ.
Eγγραφείτε στα workshops εδώ.
Το συνέδριο αποτελεί μια δράση του Smart Attica ΕDIH, συνδιοργανώνεται από το πρόγραμμα NBG Business Seeds της Εθνικής Τράπεζας της Ελλάδας, την Περιφέρεια Κρήτης, το Δίκτυο Πράξη του ΙΤΕ, το Επιστημονικό και Τεχνολογικό Πάρκο Κρήτης (ΕΤΕΠ-Κ) του ΙΤΕ, τον οργανισμό Bizrupt, το H2B HUB του Επιμελητηρίου Ηρακλείου, το EDIH SmartHealth, την πρωτοβουλία 4Locals, το Κέντρο Επιχειρηματικότητας και Καινοτομίας (ACEin) του Οικονομικού Πανεπιστημίου Αθηνών, το Κέντρο Αρχιμήδης του Εθνικού Καποδιστριακού Πανεπιστημίου Αθηνών, το Ελληνοαμερικανικό Εμπορικό Επιμελητήριο, την Ελληνική Αναπτυξιακή Τράπεζα Επενδύσεων, την Endeavor Greece, το Uni.fund, το Μetavallon και τη Bayer Ηellas, με την ευγενική υποστήριξη της πλατφόρμας για νεοφυείς επιχειρήσεις Microsoft for Startups Founders Hub.

Προστασία Διπλωμάτων Ευρεσιτεχνίας σε Εθνικό & Ευρωπαϊκό επίπεδο
2023-03-15
Εκδήλωση με θέμα «Προστασία των Διπλωμάτων Ευρεσιτεχνίας σε Εθνικό και Ευρωπαϊκό επίπεδο» διοργανώνει το Γραφείο Μεταφοράς Τεχνογνωσίας του Πανεπιστημίου Κρήτης σε συνεργασία με τον Οργανισμό Βιομηχανικής Ιδιοκτησίας και το European Patent Office.
Η εκδήλωση θα πραγματοποιηθεί την Τετάρτη 15 Μαρτίου και ώρα 10:00 στην Αίθουσα Ε324 (Τμήμα Μαθηματικών & Εφαρμοσμένων Μαθηματικών).

‘Η Καινοτομία στη Δυτική Ελλάδα και οι φορείς που τη στηρίζουν 3.0’
2023-03-16 - 2023-03-17 | Συνεδριακό και Πολιτιστικό Κέντρο – Πανεπιστήμιο Πατρών …
Για 3η συνεχόμενη χρονιά διοργανώνεται διημερίδα με τίτλο «Η Καινοτομία στη Δυτική Ελλάδα και οι φορείς που τη στηρίζουν 3.0.», στο πλαίσιο του Regional Growth Conference, 16 και 17 Μαρτίου, ώρα 11:00, στο Συνεδριακό και Πολιτιστικό Κέντρο του Πανεπιστήμιο Πατρών.
48 κεντρικοί φορείς και οργανισμοί, θα βρεθούν στη Δυτική Ελλάδα για να συναντήσουν και να δικτυωθούν με τους τοπικούς φορείς.
Κλείστε το εισιτήριό σας: https://lnkd.in/dxPYqVVT

Για εγγραφή στα workshops: https://lnkd.in/dx3ygaAT

Για την πρόσβαση στον χώρο της εκδήλωσης απαιτείται εγγραφή στο Regional Growth Conference 2023: https://bit.ly/3FcETVN

Περισσότερες πληροφορίες: https://lnkd.in/dF-HbS4X

Το Δίκτυο gnΩsi στο MIT 25ο Global Startup Workshop
2023-03-30 - 2023-03-31 | Megaron – The Athens Concert Hall.
Το Δίκτυο gnΩsi συμμετέχει ενεργά στο 25ο ετήσιο συνέδριο MIT Global Startup Workshop (MIT GSW) που διοργανώνει το MIT Enterprise Forum Greece φέρνοντας την παγκοσμίου φήμης τεχνογνωσία του σε θέματα τεχνολογίας και επιχειρηματικότητας την Πέμπτη 30 Μαρτίου και Παρασκευή 31 Μαρτίου 2023 στο Megaron – The Athens Concert Hall.
Εταίροι του Δικτύου gnΩsi θα είναι παρόντες στο συνέδριο και θα ενημερώνουν για τις δράσεις και τις υπηρεσίες του μεγαλύτερου δικτύου Γραφείων Μεταφοράς Τεχνολογίας στην Ελλάδα και για την αξιοποίηση της γνώσης που παράγεται σε 11 κορυφαία Πανεπιστήμια και Ερευνητικά Ιδρύματα.
Δείτε αναλυτικά τους ομιλητές στο site
Για περισσότερες πληροφορίες για το συνέδριο κάντε κλικ εδώ!
Μπορείτε να δείτε την Ατζέντα του συνεδρίου εδώ!

Workshop: «Η Επόμενη Μέρα για τα Γραφεία & τις Δομές Μεταφοράς Τεχνολογίας»
2023-04-07 16:00 - 18:00 (Europe/Helsinki) | Μονάδα Μεταφοράς Τεχνολογίας, Καινοτομίας και Επιχειρηματικότητας (ACE …
Το 4o workshop με θέμα «Η Επόμενη Μέρα για τα Γραφεία και τις Δομές Μεταφοράς Τεχνολογίας» διοργανώνεται από το Τομεακό Επιστημονικό Συμβούλιο Μεταφοράς Τεχνολογίας και Διανοητικής Ιδιοκτησίας (ΤΕΣ ΜΤ & ΔΙ) του Εθνικού Συμβουλίου Έρευνας, Τεχνολογίας και Καινοτομίας (ΕΣΕΤΕΚ), το Uni.Fund και το Ίδρυμα Ωνάση.
Το 4o workshop με θέμα «Η Επόμενη Μέρα για τα Γραφεία και τις Δομές Μεταφοράς Τεχνολογίας» θα πραγματοποιηθεί την Παρασκευή 7 Απριλίου 2023, 16.00-18.00, στη Μονάδα Μεταφοράς Τεχνολογίας, Καινοτομίας και Επιχειρηματικότητας (ACEin) του Οικονομικού Πανεπιστημίου Αθηνών (παρέχεται επίσης η δυνατότητα παρακολούθησης από απόσταση).
Στη συζήτηση θα συμμετάσχουν η κα Αθηνά Οικονομίδου, Μέλος ΤΕΣ ΜΤ & ΔΙ – Σύμβουλος Μεταφοράς Τεχνολογίας & Επιχειρηματικής Ανάπτυξης, Μέλος του Δ.Σ. του Ελληνικού Ινστιτούτου Παστέρ, η κα Ελένη Παπαδοπούλου, Στέλεχος της Ειδικής Υπηρεσίας Διαχείρισης του Προγράμματος «Ανταγωνιστικότητα», και η κα Ηρώ Αναστασοπούλου, Συνεργάτιδα Υφυπουργού Ανάπτυξης & Επενδύσεων Αρμόδιου για την Έρευνα και την Καινοτομία.
Δείτε αναλυτικά το πρόγραμμα:

Ημερίδα: «Συνδέοντας την Έρευνα με την Αμυντική Βιομηχανία»
2023-05-08 | Λέσχη Αξιωματικών Ενόπλων Δυνάμεων – Σαρόγλειο Μέγαρο …
Tο Δίκτυο ΠΡΑΞΗ, ως συντονιστής του Δικτύου gnΩsi, του μεγαλύτερου στη χώρα Δικτύου Γραφείων Μεταφοράς Τεχνολογίας, διοργανώνει παράλληλα με τη Διεθνή Έκθεση Άμυνας και Ασφάλειας DEFEA, ενημερωτική ημερίδα με θέμα «Συνδέοντας την Έρευνα με την Αμυντική Βιομηχανία» τη Δευτέρα 8 Μαΐου 2023 και ώρα 13:00.
Η εκδήλωση θα λάβει χώρα στη Λέσχη Αξιωματικών Ενόπλων Δυνάμεων, στο Σαρόγλειο Μέγαρο (Ρηγίλλης 1 & Βασιλίσσης Σοφίας, 106 75 Αθήνα).
Στόχος της εκδήλωσης είναι η ενημέρωση του Ελληνικού Οικοσυστήματος Έρευνας, Τεχνολογίας & Καινοτομίας (Σύνδεσμοι της Ελληνικής Αμυντικής Βιομηχανίας, Ερευνητικά Κέντρα, Ακαδημαϊκά Ιδρύματα, Εταιρείες) επί των δραστηριοτήτων της αμυντικής βιομηχανίας, κυρίως σε θέματα προγραμμάτων Ε&Α για μελλοντικές συνεργασίες.
Οι συμμετέχοντες θα έχουν την ευκαιρία να ενημερωθούν για τα χρηματοδοτικά εργαλεία της Ευρωπαϊκής Επιτροπής, σχετικά με την έρευνα και την καινοτομία σε θέματα άμυνας, από τον κο Volken Bäcker, Project and Policy Officer, European Defence Innovation.
Επίσης, θα πραγματοποιηθούν συζητήσεις στρογγυλής τραπέζης με τη συμμετοχή εκπροσώπων ελληνικών και διεθνών εταιρειών στις θεματικές ενότητες:

Artificial Intelligence, Decision Making, Autonomous Systems
Security, Sensors, Cybersecurity,
Advanced Materials, Space, Energy & Environment

Στην ημερίδα θα συμμετέχουν ο ΣΕΚΠΥ και η Ένωση Ελληνικών Βιομηχανιών Διαστημικής Τεχνολογίας. Από την πλευρά των εταιρειών, θα παρίστανται με εκπροσώπους τους η Lockheed Martin, η Airbus, η Theon, η CAE, η Intracom Defence, η UCANDRONE, η Prisma Electronics, η Adamant Composites, η Terra Spatium, και η 8Bells.
Για τη συμμετοχή στην εκδήλωση απαιτείται προεγγραφή εδώ έως τις 7/5/2023.
Η ημερίδα υποστηρίζεται και από το Enterprise Europe Network, που συντονίζει στην Ελλάδα το Δίκτυο ΠΡΑΞΗ και διοργανώνει το επίσημο matchmaking event της DEFEA.
Δείτε το πρόγραμμα της εκδήλωσης, κάνοντας κλικ εδώ

Workshop: Lump Sum: Νέος τύπος χρηματοδότησης για τον Ορίζοντα Ευρώπη
2023-08-04
Το Δίκτυο ΠΡΑΞΗ, συντονιστής του δικτύου GnΩsi και Εθνικό Σημείο Επαφής για τα Οικονομικά και Νομικά θέματα του Προγράμματος Πλαίσιο Ορίζοντας Ευρώπη, διοργανώνει την Παρασκευή 4 Αυγούστου 2023, online workshop αποκλειστικά για τους φορείς του δικτύου GnΩsi, με θέμα “Lump Sum: Νέος τύπος χρηματοδότησης για τον Ορίζοντα Ευρώπη” .
Οι ομιλήτριες Βασιλική Καλοδήμου και Δέσποινα Μαγκίρη Σκουλούδη στελέχη του Δικτύου ΠΡΑΞΗ και Εθνικά Σημεία Επαφής για τον Ορίζοντα Ευρώπη θα συντονίσουν τη ροή του workshop και θα ενημερώσουν τους συμμετέχοντες για τον νέο τύπο χρηματοδότησης.

Ημερίδα: “Ευρεσιτεχνίες: Πηγή καινοτομίας & επιχειρηματικότητας“
2023-08-29 18:00 | Επιμελητήριο Ηρακλείου
Ο Οργανισμός Βιομηχανικής Ιδιοκτησίας (ΟΒΙ), ο οποίος εποπτεύεται από το Υπουργείο Ανάπτυξης και Επενδύσεων διοργανώνει ημερίδα την Τρίτη 29 Αυγούστου, στις 18:00 το απόγευμα στην αίθουσα του Επιμελητηρίου Ηρακλείου, με θέμα “Ευρεσιτεχνίες: Πηγή καινοτομίας & επιχειρηματικότητας“.
Στην ημερίδα θα συμμετέχει ο Αντώνης Σαπουντζής, Σύμβουλος Μεταφοράς Τεχνολογίας στο Δίκτυο ΠΡΑΞΗ – ΙΤΕ (Ίδρυμα Τεχνολογίας κι Έρευνας), παρουσιάζοντας την αναγκαιότητα της προστασίας της διανοητικής ιδιοκτησίας σε συνάρτηση με τη μεταφορά τεχνολογίας από το εργαστήριο στην αγορά.

Συνάντηση των Εταίρων του Δικτύου gnΩsi
2023-09-07 | Ελληνικό Ινστιτούτο Παστέρ – Αθήνα
Την Πέμπτη 7 Σεπτεμβρίου 2023 θα πραγματοποιηθεί η Συνάντηση των Εταίρων του Δικτύου gnΩsi, του μεγαλύτερου Δικτύου Γραφείων Μεταφοράς Τεχνολογίας στην Ελλάδα. Η εκδήλωση διοργανώνεται από το Γραφείο Μεταφοράς Τεχνογνωσίας του Πανεπιστημίου Κρήτης στο Ελληνικό Ινστιτούτο Παστέρ στην Αθήνα.
Τις εργασίες θα ανοίξουν με χαιρετισμούς ο Αντιπρύτανης Έρευνας και Ανάπτυξης του Πανεπιστημίου Κρήτης, Καθηγητής κ. Μιχαήλ Παυλίδης και ο Δρ. Κωνσταντίνος Βαβέκης, Διευθυντής του Δικτύου Πράξη.
Κατά τη διάρκεια της εκδήλωσης η κα. Ελένη Παπαδοπούλου, Ειδική Γραμματεία Διαχείρισης Προγραμμάτων ΕΤΠΑ & ΤΣ, ΕΥΔ Προγράμματος «Ανταγωνιστικότητα» του Υπουργείου Ανάπτυξης & Επενδύσεων, αναφέρθηκε σε ζητήματα όπως: παραδοτέα, οριζόντια παράταση, απορρόφηση προϋπολογισμού καθώς και σε ζητήματα που αφορούν την επόμενη πρόσκληση και πως αυτή εξαρτάται από την τρέχουσα.
Ο κος Αντώνης Σαπουντζής, Σύμβουλος Μεταφοράς Τεχνολογίας από το Δίκτυο ΠΡΑΞΗ θα παρουσιάσει αναλυτικά την πρόοδο, τις προκλήσεις και τις ευκαιρίες του έργου «Δίκτυο Ανάδειξης, Υποστήριξης και Προώθησης Ερευνητικής Καινοτομίας Νησιωτικής Ελλάδας»

Το Δίκτυο gnΩsi στην 87η ΔΕΘ
2023-09-09 - 2023-09-17 | Διεθνής Έκθεση Θεσσαλονίκης, Εγνατίας 154, Θεσσαλονίκη, 546 36, Ελλάδα
Το Δίκτυο gnΩsi, το μεγαλύτερο Δίκτυο Γραφείων Μεταφοράς Τεχνολογίας στην Ελλάδα, συμμετέχει στην 87η Διεθνή Έκθεση Θεσσαλονίκης, εκπροσωπώντας 11 κορυφαία Πανεπιστήμια & Ερευνητικά Ιδρύματα που συμβάλλουν στη μετατροπή της ερευνητικής δραστηριότητας σε προϊόντα & καινοτόμες εταιρείες.
Η 87η Διεθνής Έκθεση Θεσσαλονίκης, όπως κάθε Σεπτέμβριο έρχεται να παρουσιάσει τις νέες προτάσεις της αγοράς σε θέματα τεχνολογίας, καινοτομίας, προστασίας του περιβάλλοντος, ενέργειας, εκπαίδευσης, νεοφυών επιχειρήσεων και ηλεκτρονικής διακυβέρνησης αντανακλώντας ουσιαστικά, τη σύγχρονη κοινωνικο-οικονομική πραγματικότητα της χώρας.

ΗΜΕΡΙΔΑ «Αγροδιατροφή στην Κρήτη: Έρευνα – Καινοτομία – Χρηματοδοτικές ευκαιρίες»
2023-09-20 16:00 - 21:00 | Πολιτιστικό Συνεδριακό Κέντρο Ηρακλείου …, Πλαστήρα & Ρωμανού, Ηράκλειο, 71201
Το Δίκτυο gnΩsi, το μεγαλύτερο Δίκτυο Γραφείων Μεταφοράς Τεχνολογίας στην Ελλάδα, είναι υποστηρικτής της ενημερωτικής ημερίδας που διοργανώνει το Δίκτυο ΠΡΑΞΗ, μονάδα Μεταφοράς Τεχνολογίας του Ιδρύματος Τεχνολογίας και Έρευνας σε συνεργασία με την Περιφέρεια Κρήτης και το MACC – Μεσογειακό Κέντρο Ικανοτήτων Αγροδιατροφής, στο Ηράκλειο με τίτλο:
«Αγροδιατροφή στην Κρήτη – Έρευνα – Καινοτομία – Χρηματοδοτικές ευκαιρίες».
Η εκδήλωση πραγματοποιείται στο πλαίσιο των εκδηλώσεων για τα 40 χρόνια του ΙΤΕ.
Στόχος της είναι η ενημέρωση του oικοσυστήματος αγροδιατροφής στην Κρήτη για τις εξελίξεις στην Έρευνα και την Καινοτομία, καθώς και τις εφαρμογές τους στον πρωτογενή τομέα.
Οι συμμετέχοντες θα έχουν επίσης την ευκαιρία να ενημερωθούν από επιστήμονες, αλλά και από στελέχη της αγοράς, για τις διαθέσιμες ευκαιρίες χρηματοδότησης προς αγρότες, κτηνοτρόφους, καινοτόμες επιχειρήσεις, ερευνητικά ιδρύματα, αναπτυξιακούς φορείς /υποστηρικτικές δομές και εν γένει όσους ασχολούνται με τον κλάδο της Αγροδιατροφής.
Η εκδήλωση θα γίνει την Τετάρτη 20 Σεπτεμβρίου 2023 και ώρα 16:00 στο Πολιτιστικό Συνεδριακό Κέντρο Ηρακλείου (Πλαστήρα & Ρωμανού, Τ.Κ. 71201, Ηράκλειο), αίθουσα Συναυλιών (επίπεδο 0), με την ενεργό συμμετοχή και άλλων εταίρων του δικτύου gnΩsi. Η εκδήλωση θα μαγνητοσκοπηθεί και θα ανέβει στα κανάλια του οργανισμού μας, αλλά και του δικτύου.
Κύρια Οφέλη για τους Συμμετέχοντες:

Συνεισφορά στην Αγροδιατροφική Κοινότητα: Η ημερίδα διασυνδέει το κοινό που θα συμμετέχει, με εκπροσώπους από τον οικοσύστημα της αγροδιατροφής, προσφέροντας μια μοναδική ευκαιρία να μάθουν για τις τελευταίες εξελίξεις, τάσεις και καινοτομίες στον τομέα.
Ενημέρωση για Επενδυτικές Ευκαιρίες: Θα παρουσιαστούν επενδυτικές ευκαιρίες στον τομέα της Αγροδιατροφής, δίνοντας τη δυνατότητα στους συμμετέχοντες να εξετάσουν πιθανές επενδύσεις και συνεργασίες.
Δικτύωση με Επαγγελματίες: Οι συμμετέχοντες θα έχουν την ευκαιρία να συναντήσουν και να δικτυωθούν με επαγγελματίες από τον χώρο της αγροδιατροφής, διευρύνοντας το δίκτυο τους και δημιουργώντας πολύτιμες σχέσεις.
Επιμόρφωση από εξειδικευμένους επιστήμονες: Οι παρουσιάσεις από κορυφαίους επιστήμονες και ειδικούς θα παρέχουν στους συμμετέχοντες πολύτιμες γνώσεις και επιμόρφωση στον τομέα της αγροδιατροφής.
Πληροφορίες για Χρηματοδοτικές Ευκαιρίες: Θα παρουσιαστούν πληροφορίες για τις διαθέσιμες χρηματοδοτικές ευκαιρίες που μπορούν να υποστηρίξουν έρευνες και επιχειρηματικές πρωτοβουλίες στον τομέα.

Πώς να συμμετάσχετε
Η είσοδος στην Ημερίδα είναι δωρεάν, αλλά οι θέσεις είναι περιορισμένες.
Κρατήστε τη θέση σας τώρα, κάνοντας εγγραφή εδώ έως την Τρίτη 19 Σεπτεμβρίου 2023.
Υποστηρικτής Εκδήλωσης
Δίκτυο gnΩsi
Χορηγός Επικοινωνίας
ΚΡΗΤΗ TV
Πρόγραμμα Ημερίδας
Το πρόγραμμα της ημερίδας είναι το ακόλουθο:

16:00 – 16:30
Υποδοχή προσκεκλημένων / εγγραφή

16:30 – 16:50
Χαιρετισμοί

16:50 – 17:30
Μελλοντικές Προοπτικές στην Αγροδιατροφή: Προκλήσεις, Λύσεις και Δυνατότητες Καινοτομίας

17:30 – 18:00
Έρευνα στην Αγροδιατροφή στην Κρήτη: Κατευθύνσεις, Προβληματισμοί και Δυνατότητες για Βελτίωση (Ι)

18:00 – 18:30
Έρευνα στην Αγροδιατροφή στην Κρήτη: Κατευθύνσεις, Προβληματισμοί και Δυνατότητες για Βελτίωση (ΙΙ)

18:30 – 18:45
Διάλειμμα

18:45 – 19:15
Αειφορία και κυκλική οικονομία: Τρέχοντα Εμπόδια, Μελλοντικές δράσεις και Προτάσεις για υλοποίηση

19:15 – 19:45
Υποστήριξη και χρηματοδοτικές ευκαιρίες στην Αγροδιατροφή στην Κρήτη

19:45 – 20:00
Κλείσιμο ημερίδας

20:00 – 21:00
Eλαφρύ γεύμα και ευκαιρία δικτύωσης

Τους συμμετέχοντες μπορείτε να τους δείτε εδώ, στο αναλυτικό πρόγραμμα της ημερίδας.

“Ορίζοντας Ευρώπη”: Γενική επισκόπηση & πρακτικά στοιχεία για τη συμμετοχή ερευνητικών φορέων.
2023-10-13 11:00 - 13:00 | Online Workshop
Το Δίκτυο ΠΡΑΞΗ, συντονιστής του δικτύου gnΩsi και Εθνικό Σημείο Επαφής του προγράμματος πλαισίου Ορίζοντας Ευρώπη, διοργανώνει αποκλειστικά για τους φορείς του δικτύου, διαδικτυακό σεμινάριο με τίτλο:

“Ορίζοντας Ευρώπη”: Γενική επισκόπηση & πρακτικά στοιχεία για τη συμμετοχή ερευνητικών φορέων.

Η εκδήλωση θα πραγματοποιηθεί την Παρασκευή 13 Οκτωβρίου μέσω Zoom στις 11:00.
Το σεμινάριο απευθύνεται τόσο σε ερευνητές όσο και σε στελέχη δομών μεταφοράς τεχνολογίας.
Οι ενδιαφερόμενοι μπορούν να εγγραφούν εδώ:

Ημερίδα: Ευρωπαϊκά & εθνικά εργαλεία χρηματοδότησης έρευνας & καινοτομίας
2023-10-18 09:00 - 17:30 | Ελληνικό Ινστιτούτο Παστέρ – Αθήνα
Το Δίκτυο gnΩsi, μέσω του Δικτύου ΠΡΑΞΗ/ΙΤΕ, Εθνικού Σημείου Επαφής του ευρωπαϊκού προγράμματος Ορίζοντας Ευρώπη , διοργανώνει εκδήλωση εθνικής εμβέλειας με τίτλο «Ευρωπαϊκά και εθνικά εργαλεία χρηματοδότησης έρευνας και καινοτομίας: Ευρωπαϊκό Συμβούλιο Έρευνας (ERC), Ευρωπαϊκό Συμβούλιο Καινοτομίας (EIC), Ευρωπαϊκό Ινστιτούτο Καινοτομίας και Τεχνολογίας (EIT), «Ερευνώ – Καινοτομώ», με την υποστήριξη της Γενικής Γραμματείας Έρευνας και Καινοτομίας (ΓΓΕΚ). Η εκδήλωση θα γίνει στις 18 Οκτωβρίου 2023 στο αμφιθέατρο του Ελληνικού Ινστιτούτου Παστέρ,
Η εκδήλωση θα αναδείξει ευρωπαϊκά εργαλεία για τη στήριξη της έρευνας και της καινοτομίας σε όλο τον κύκλο τους καθώς και το κύριο εθνικό εργαλείο «Ερευνώ – Καινοτομώ». Θα πλαισιωθεί από τη δια ζώσης παρουσία στελεχών – εκπροσώπων της ΕΕ στις θεματικές ERC, EIC, EIT καθώς και από εκπροσώπους της διαχειριστικής αρχής ΕΥΔΕ ΕΚ του προγράμματος «Ερευνώ – Καινοτομώ».
Κατά τη διάρκεια της εκδήλωσης, τα μέλη του ελληνικού οικοσυστήματος έρευνας και καινοτομίας θα έχουν την ευκαιρία να γνωρίσουν τους ευρωπαϊκούς και εθνικούς παράγοντες δημοφιλών χρηματοδοτικών εργαλείων, θα παρακολουθήσουν ενδιαφέρουσες συζητήσεις για την καλύτερη αξιοποίηση των χρηματοδοτικών ευκαιριών ενώ θα έχουν την ευκαιρία να ανταλλάξουν απόψεις με τους κεντρικούς ομιλητές καθώς και να δικτυωθούν με άλλους φορείς.
Υποστηρικτές Εκδήλωσης
Η εκδήλωση πραγματοποιείται με υποστήριξη των:

Ευρωπαϊκή Επιτροπή
Γενική Γραμματεία Έρευνας και Καινοτομίας (ΓΓΕΚ)
Ειδική Υπηρεσία Διαχείρισης και Εφαρμογής Δράσεων στους τομείς της Έρευνας και Καινοτομίας (ΕΥΔΕ ΕΚ)
Ελληνικό Ινστιτούτο Παστέρ
δίκτυο gnΩsi.

Πώς θα συμμετάσχετε
Η είσοδος στην Ημερίδα είναι δωρεάν, αλλά οι θέσεις είναι περιορισμένες.
Κρατήστε τη θέση σας τώρα, κάνοντας εγγραφή εδώ έως την Τρίτη 17 Οκτωβρίου 2023.
Πρόγραμμα Ημερίδας
Δείτε το αναλυτικό πρόγραμμα της Ημερίδας εδώ.
Περισσότερες πληροφορίες:
Δέσποινα Μαγκίρη – Σκουλούδη: dmskouloudi@praxinetwork.gr
Βασιλική Καλοδήμου: vkalodimou@praxinetwor.gr
Τηλ.: 210 3607690

Online σεμινάριο: Essentials of Cybersecurity in Knowledge Transfer
2023-11-09 11:00 - 12:00
Το Δίκτυο ΠΡΑΞΗ συντονιστής του δικτύου gnΩsi, του μεγαλύτερου δικτύου Γραφείων Μεταφοράς Τεχνολογίας της Ελλάδας, διοργανώνει την Πέμπτη 09 Νοεμβρίου 2023, αποκλειστικά για τους φορείς του δικτύου, διαδικτυακό σεμινάριο με τίτλο: “Essentials of Cybersecurity in Knowledge Transfer“.
Κατά τη διάρκεια του σεμιναρίου θα καλυφθούν οι βασικές τεχνικές και πρακτικές ενίσχυσης της ψηφιακής ασφάλειας κατά την διαδικασία μεταφορά γνώσης.
Στόχος είναι η ενημέρωση και ευαισθητοποίηση όλων των εμπλεκομένων όσον αφορά τη σημασία του cybersecurity σε όλα τα στάδια της διαχείρισης πληροφορίας καθώς και η απόκτηση των απαραίτητων γνώσεων για την εφαρμογή των πρακτικών που θα αναλυθούν.
Οι ενδιαφερόμενοι μπορούν να εγγραφούν στο ακόλουθο link: https://us02web.zoom.us/j/86231871475.
